b'\n_START_ARTICLE_\nAnton Manfreda\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kme\xc4\x8dki dru\xc5\xbeini in ni imel nobenih \xc5\xa1ol. Komaj 18-leten je od\xc5\xa1el za zaslu\xc5\xbekom v Bosno, kjer je delal pri gradnji cest in zbolel za tifusom. Leta 1903 je postal \xc5\xbeupan v Idrskem in 1909 poslanec splo\xc5\xa1ne kurije v gori\xc5\xa1kem De\xc5\xbeelnem zboru. Poslanec je bil eno mandatno dobo. V \xc4\x8dasu mandata se je zavzemal za koristi doma\xc4\x8dega kraja in \xc5\xa1ir\xc5\xa1e okolice. Poskrbel je za regulacijo potoka Draginj\xc5\xa1\xc4\x8dek, za most preko njega in za gradnjo nove ceste preko Mlinskega v Kobarid, dosegel ustanovitev nove ljudske \xc5\xa1ole v naselju Smast ter si prizadeval za melioracijo mo\xc4\x8dvirja Blato ob potoku Idrija med Kobaridom in Starim selom. V Idrskem je ustanovil kr\xc5\xa1\xc4\x8dansko-socialno hranilnico in posojilnico ter jo vodil vse do prisilne fa\xc5\xa1isti\xc4\x8dne ukinitve leta 1926.'